REGULAMENTUL (CE) NR. 1564/2007 AL COMISIEI
din 21 decembrie 2007
de modificare a Regulamentului (CE) nr. 979/2007 privind deschiderea și modul de gestionare a unui contingent tarifar de import pentru carnea de porc originară din Canada
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 11 alineatul (1),
întrucât:
(1)
Articolul 4 alineatul (1) din Regulamentul (CE) nr. 979/2007 al Comisiei (2) prevede că în momentul prezentării primei cereri pentru o anumită subperioadă de contingent tarifar, solicitanții trebuie să demonstreze că au importat sau au exportat, pe parcursul fiecăreia dintre perioadele prevăzute la articolul respectiv, cel puțin 50 de tone de produse enumerate la articolul 1 din Regulamentul (CEE) nr. 2759/75.
(2)
Este necesar să se precizeze faptul că dovada experienței anterioare a operatorilor trebuie prezentată împreună cu prima cerere pentru o perioadă contingentară anuală. Prima cerere poate fi făcută pentru oricare dintre cele patru superioade ale contingentului anual și, dacă operatorul prezintă cereri pentru mai multe subperioade, dovada trebuie prezentată o singură dată.
(3)
Regulamentul (CE) nr. 979/2007 trebuie modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
La articolul 4 din Regulamentul (CE) nr. 979/2007, alineatul (1) se înlocuiește cu următorul text:
„(1) În sensul aplicării articolului 5 din Regulamentul (CE) nr. 1301/2006, în momentul depunerii primei cereri referitoare la o anumită perioadă contingentară anuală, solicitanții de licențe de import trebuie să furnizeze dovada că au importat sau au exportat, pe parcursul fiecăreia dintre cele două perioade prevăzute la articolul respectiv, cel puțin 50 de tone de produse enumerate la articolul 1 din Regulamentul (CEE) nr. 2759/75.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 2007.